Pojal täitus pool eluaastat.  Tähistasime vahvalt - ära söödi võileivatort, charlottetort ja kringel. Suupistetest ja veinist rääkimata. (Ausalt, mida vanemaks poja saab, seda raskem on mul ettevalmistusi teha) Ema endine kolleeg kinkis nimelise hõbelusika ning see on tõesti hiigelarmas. Ema sõbrannad tõid tellimise peale kõrge seljatoega pissipoti ning see on väga praktiline. Ja minu sõbranna :) tema abil saime ühe Eriti Vajaliku Joonise...    Kaalu-pikkuse saame kolmapäeval. Alustasime ka püreeplökkamisega. Teelusikatäis kõrvitsat  ja järgmisel päeval kaks ning täna juba kolm kadus kibekiiresti. Homme katsetame hõrku maapirni ahjus hautatult. (Proovin aeda ka istutada. Lillepeenrast välja.)  Poja ei rooma jätkuvalt, vaid keerutab end lihtsalt niisama. Vahepeal saadab tema pingutusi edu ning ta liigub edasi või tagasi ihaldatud esemele lähemalegi. Silmad on pruunid ja juuksed ka.